הלב הרגיל

עלילה

בקיץ של 1981, נד וויקס (מארק רופאלו) - מחזאי הומוסקסואל גלוי מניו יורק - נוסע ללונג איילנד כדי לחגוג את יום ההולדת של חברו קרייג דונר (ג'ונתן גרוף) בבית שעל חוף הים. בין הנוכחים האחרים במקום: מיקי מרקוס (ג'ו מנטלו) וברוס ניילס הכריזמטי (טיילור קיטש), אשר לאחרונה החל במערכת יחסים עם קרייג. קרייג הוא צעיר שנראה במצב בריאותי טוב. עם זאת, תוך כדי הליכה על החוף הוא מרגיש סחרחורת מתמוטטת. מאוחר יותר, כאשר מכבים את הנרות על עוגת יום ההולדת שלו, קרייג מתחיל להשתעל שוב ושוב.
במהלך הנסיעה שלו בחזרה לניו יורק, נד קורא מאמר בניו יורק טיימס, שכותרתו: "סרטן נדיר אובחן ב-41 הומוסקסואלים". לאחר חזרתו לעיר הוא מבקר במשרדיה של ד"ר אמה ברוקנר (ג'וליה רוברטס), רופאה שטיפלה בחולים נגועים רבים, בהם הופיעו באופן בלתי צפוי סימפטומים של מחלות נדירות שבדרך כלל לא פוגעות באנשים, אלא אם כן קרסה המערכת החיסונית שלהם. נראה כי כל המקרים הללו הופיעו בקרב גברים הומוסקסואלים. בחדר ההמתנה, נד פוגש בסנפורד (סטיבן ספינלה), חולה שעל עור פניו וידיו ניכרים נגעי עור הנגרמים על ידי סרקומת קפושי, מחלת סרטן נדירה. ד"ר ברוקנר בודקת את נד, אך לא מגלה אצלו סימפטומים של המחלה. היא מבקשת ממנו לעזור לה להעלות את המודעות למחלה הזו בקרב הקהילה ההומו-לסבית.
באופן פתאומי, קרייג מתחיל לסבול מפרכוסים אלימים והוא מובהל לבית החולים יחד עם נד, מיקי, וברוס שם, זמן קצר לאחר מכן, נקבע מותו. ד"ר ברוקנר מזהה את ברוס, מציינת כי הוא החבר לשעבר של עוד אחד מהמטופלים שלה שנפטר לאחרונה. נד מארגן כינוס בביתו, אליו הוא מזמין הומואים רבים לשמוע את ד"ר ברוקנר. למרות שהיא חסרה ראיה חותכת, היא קובעת כי היא מאמינה שהמחלה עוברת באמצעות מגע מיני, וכי עליהם להימנע לחלוטין מקיום יחסי מין לעת עתה, כדי להימנע ממקרים חדשים. רוב המשתתפים מפקפקים בה. היא מציינת כי כמה הוצאות לאור של כתבי עת רפואיים מעוניינות לפרסם כל דבר על המחלה הזאת, אשר בעיקר פוגעת בגברים הומוסקסואלים. נד מודיע שהוא רוצה לייסד ארגון שמטרתו להפיץ מידע על המחלה ולספק שירותים לאלה שנדבקו.
פרק זה לוקה בחסר. אנא תרמו לוויקיפדיה והשלימו אותו.

צילום

הצילומים החלו -8 ביוני 2013 בעיר ניו יורק במדינת ניו יורק. ב-12 ביולי הצוות נראה מצלם את הסרט בשכונה איטליה הקטנה. במהלך הצילומים, ההפקה הושהתה זמנית על מנת לתת לחלק מהשחקנים לשנות את מראם החיצוני; בומר רזה 18 קילו כדי להראות את חורבן האיידס בדמותו.

שידור

הסרט שודר לראשונה בערוץ HBO ב-25 במאי 2014 בשעה 21:00, והוקרן בהקרנה מוקדמת בפסטיבל הסרטים והווידאו Inside Out בטורונטו, אונטריו ב-23 במאי.

ביקורת

הסרט קיבל הכרה ביקורתית חזקה מהמבקרים ומהקהל, עם תשבחות רבות שהופנו לבימויו של ריאן מרפי, לתסריט של לארי קריימר ולעיבוד המוצלח של המחזה שלו לטלוויזיה, למשחק (במיוחד לזה של מארק רופאלו, מאט בומר, טיילור קיטש, ג'ים פרסונס, ג'ו מנטלו וג'וליה רוברטס), לדרמה, למסרים המוסריים ולערכי ההפקה. אתר אוסף חוות הדעת Rotten Tomatoes נותן לסרט ציון של 93% המבוסס על ביקורות של 45 מבקרי סרטים עם ציון ממוצע של 7.8 מתוך 10. הקונצנזוס אומר: "הודות להופעות שוות פרס אמי של צוות שחקנים בעל מוניטין, הלב הרגיל הוא לא רק דרמה מלאת עוצמה ושוברת לב, אלא גם תיעוד חיוני של אירועים המובילים אל, ומתרחשים בתחילת משבר האיידס." Metacritic, המייחס ציון ממוצע בעל משקל מתוך 100 לחוות דעת של מבקרים מרכזיים, נותן לסרט ציון של 85 בהתבסס על 33 חוות דעת, המצביע על 'הכרה אוניברסלית'.

זכיות

בטקס פרסי האמי ה-66, שנערך ב-25 באוגוסט 2014, זכה הסרט בפרס סרט הטלוויזיה הטוב ביותר.
בטקס פרסי גלובוס הזהב ה-72, שנערך ב-11 בינואר 2015, זכה מאט בומר בפרס שחקן השנה הטוב ביותר. מארק רופאלו זכה בפרס גילדת שחקני המסך על תפקידו בסרט.